AP:ปลื้ม“ริทึ่ม-เอกมัย”ตอบรับเยี่ยมแนะนำซื้อราคาเป้าหมาย 8.2 บาท
AP โครงการริทึ่ม เอกมัย มูลค่า 2.7 พันลบ.ซึ่งเปิดขายอย่างเป็นทางการไปเมื่อวันที่ 3 ก.ย.ที่ผ่านมา ได้รับการตอบรับอย่างล้นหลามจากผู้ซื้อ แนะนำซื้อราคาเป้าหมาย 8.2 บาท
6 ก.ย. 2559

บล.กสิกรไทย ระบุในบทวิเคราะห์วันนี้(6 ก.ย.) ว่า บริษัท เอพี (ไทยแลนด์) จำกัด (มหาชน) หรือ AP โครงการริทึ่ม เอกมัย มูลค่า 2.7 พันลบ.ซึ่งเปิดขายอย่างเป็นทางการไปเมื่อวันที่ 3 ก.ย.ที่ผ่านมา ได้รับการตอบรับอย่างล้นหลามจากผู้ซื้อ
โดยสามารถขายได้เกือบ 100% ของจำนวนหน่วยขายทั้งหมดที่ 327 หน่วย ซึ่งสูงกว่าประมาณการในเบื้องต้นของบริษัทที่ 50% เห็นประเด็นดังกล่าวจะสร้างปัจจัยบวกต่อการลงทุนใน AP ในระยะสั้น แม้กว่าโครงการดังกล่าวจะสร้างผลตอบแทนให้บริษัทในช่วงการโอนจะต้องรอถึงปี 2562
โดย Backlog ของ AP ซึ่งรวมสัดส่วนการลงทุน 50% ใน JV คาดว่าจะเพิ่มขึ้นเป็น 23.0 พันลบ.จาก 21.2 พันลบ. ณ สิ้นไตรมาส 2/59 และจุดต่ำสุดในวงจรธุรกิจล่าสุดที่ 18.3 พันลบ.ในปี 2557 ยังคงชอบ AP จากพัฒนการที่ดีทั้งจากโครงการแนวราบและคอนโดมิเนียม คงคำแนะนำซื้อที่ราคาเป้าหมาย 8.20 บาท